iraklixyz/georgian-wikipedia-cleaned huggingface dataset:
შვიდკაცა რაგბი ზაფხულის ოლიმპიურ თამაშებზე 2016

2016 წლის ზაფხულის ოლიმპიურ თამაშებზე შვიდკაცა რაგბიში შეჯიბრი ჩატარდა ბრაზილიის ქალაქ რიო-დე-ჟანეიროში 6 აგვისტოდან 8 აგვისტოს ჩათვლით ქალებში და 9 აგვისტოდან 11 აგვისტოს ჩათვლით კაცებში. სპორტსმენებმა გაითამაშეს მედლების ორი კომპლექტი. კაცებშიც და ქალებშიც ოლიმპიურ ტურნირზე იასპარეზა 12-12-მა ეროვნულმა ნაკრებმა. შეჯიბრება გაიმართა დეოდოროს რაიონის სტადიონზე.

2009 წლის 9 ოქტომბერს ქალაქ კოპენჰაგენში საერთაშორისო ოლიმპიური კომიტეტის 121-ე სესიაზე 81 ხმით 8-ის წინააღმდეგ მიღებული იქნა გადაწყვეტილება შვიდკაცა რაგბის 2016 წლის ზაფხულის ოლიმპიური თამაშების პროგრამაში ჩართვის შესახებ. უკანასკნელად რაგბი ოლიმპიური თამაშების პროგრამაში შეტანილი იყო 1924 წლის ზაფხულის ოლიმპიურ თამაშებში, როდესაც პარიზში ჩატარდა შეჯიბრი კლასიკურ დიდ რაგბიში.

კაცთა ტურნირი
ჯგუფური რაუნდი
ჯგუფი 
ჯგუფი 
ჯგუფი 
პლეი-ოფი
სატურნირო ბადე 9 - 12 ადგილებისთვის
სატურნირო ბადე 5 - 8 ადგილებისთვის
სატურნირო ბადე 1 - 4 ადგილებისთვის
საბოლოო ცხრილი
ქალთა ტურნირი
ჯგუფური რაუნდი
ჯგუფი 
ჯგუფი 
ჯგუფი 
პლეი-ოფი
სატურნირო ბადე 9 - 12 ადგილებისთვის
სატურნირო ბადე 5 - 8 ადგილებისთვის
სატურნირო ბადე 1 - 4 ადგილებისთვის
საბოლოო ცხრილი
მედლები
საერთო ჩათვლა
ჰუსეინ მოჰამად ერშადი

ჰუსეინ მოჰამად ერშადი (; დ. 1 თებერვალი, 1930, რანგპური, ბრიტანეთის ინდოეთი — გ. 14 ივლისი, 2019, დაკა) — პოლიტიკური და სამხედრო მოღვაწე ბანგლადეშში. ქვეყნის პრეზიდენტი და დიქტატორი 1983-1990 წლებში.

ბიოგრაფია
ჰუსეინის მამა ინდოეთის გაყოფისას დასავლეთ ბენგალიდან აღმოსავლეთ პაკისტანში გადავიდა საცხოვრებლად.

1952 წლიდან ჰუსეინი პაკისტანის სამხედრო სამსახურში მსახურობდა, ხოლო 1971 წლიდან ახალშექმნილ ბანგლადეშის ჯარს შეუერთდა.
უმაღლესი საბრძოლო განათლება ბანგლადეშის ომის შემდგომ პერიოდში მიიღო, ინდოეთში.

1973 წელს მან მიიღო პოლკოვნიკის წოდება. 1975 წელს კი გენერალ-მაიორი გახდა.
ლაშა კომახიძე

ლაშა კომახიძე (დ. 17 სექტემბერი, 1974, ბათუმი) — ბათუმის მერი 2017-2020 წლებში.

ბიოგრაფია
დაიბადა 1974 წელს ბათუმში. 1991 წელს სწავლა დაიწყო საერთაშორისო ეკონომიკურ ურთიერთობათა უნივერსიტეტში საერთაშორისო ეკონომიკის სპეციალობაზე. 1994 წელს კი სწავლა გააგრძელა ბუდაპეშტის ეკონომიკურ მეცნიერებათა უნივერსიტეტში, რომელიც 1997 წელს დაამთავრა ბიზნესის ადმინისტრირების სპეციალისტის ხარისხის მიღებით. ფლობს რუსულ და ინგლისურ ენებს.

1997-2000 წლებში მუშაობდა სააქციო საზოგადოება „საზღვაო ბანკში“ ანალიტიკური განყოფილების სპეციალისტად, შემდეგ კი საინვესტიციო განყოფილების უფროსად. 2001-2003 წლებში იყო აჭარის ა/რ უზენაესი საბჭოში აჭარის ავტონომიური რესპუბლიკის თავმჯდომარის თანაშემწედ, ეკონომიკური საბჭოს მდივნად და აჭარის ავტონომიური რესპუბლიკის ხაზინის უფროსად. 2004-2006 წლებში მუშაობდა კერძო სექტორში მენეჯერად სამშენებლო მასალების იმპორტსა და სამშენებლო მასალების წარმოების კუთხით, 2008-2016 წლებში გაეროს განვითარების პროგრამის აჭარის პროექტების ხელმძღვანელად მუშაობდა. 2013-2016 წლებში ენპარდ 1-ის (ევროპის სამეზობლო პროგრამა სოფლის მეურნეობისა და სოფლის განვითარებისთვის) აჭარის რეგიონში ხელმძღვანელად. 2016 წელს ენპარდ 2-ის ფარგლებში აჭარაში სოფლის განვითარების ხელშეწყობის პროექტების მენეჯერი იყო. იმავე წლის 18 ივლისიდან დაინიშნა აჭარის ავტონომიური რესპუბლიკის სოფლის მეურნეობის მინისტრად. აღნიშნულ თანამდებობას იკავებდა 2017 წლის ივლისამდე. 2017 წლის ნოემბერში არჩეულ იქნა ბათუმის მერად. 2020 წელს გადადგა.

ჰყავს მეუღლე და ერთი შვილი.
ზეთის მზესუმზირა

ზეთის მზესუმზირა — ერთწლოვანი ბალახოვანი მცენარე რთულყვავილოვანთა ოჯახისა.

აქვს სწორმდგომი, 5 მ-მდე სიმაღლის ღერო, რომლის შიგნით რბილი, მკვრივი გულია მოთავსებული. აქვს წაწვეტებულბოლოიანი ოვალურ-გულისებრი დიდი ფოთლები. ყვავილედი კალათაა.

მისი სამშობლოა ჩრდილოეთი ამერიკა. არქეოლოგიურმა გათხრებმა დაადასტურა, რომ ინდიელებმა ამ მცენარის კულტივირება დაიწყეს 2000 წელზე მეტი ხნის წინ.
ბანგლადეშის დროშა

ბანგლადეშის დროშა — ბანგლადეშის რესპუბლიკის ოფიციალური სიმბოლო. ამჟამად არსებული დროშა მიღებულია 1972 წლის 17 იანვარს.

დროშა წარმოადგენს მწვანე სივრცეს და მის ცენტრში არსებულ წითელ სფეროს. მისი პროპორციებია 3:5. წითელი წრეწირის რადიუსი დროშის სიგრძის მეხუთედია.

სიმბოლოები
მწვანე ფერი განასახიერებს ისლამს, წითელი წრე ამომავალი მზეა და დამოუკიდებლობის სიმბოლოს წარმოადგენს.

ფაქტები
2013 წლის 16 დეკემბერს ბანგლადეშის ცოცხალი დროშა გინესის მსოფლიო რეკორდების წიგნში შევიდა. დროშის შექმნაში მონაწილეობდა 27 117 ადამიანი.
შაჰიდ ხაყან აბასი

შაჰიდ ხაყან აბასი (; დ. 27 დეკემბერი 1958, კარაჩი, სინდი, პაკისტანი) — პაკისტანელი პოლიტიკოსი, რომელიც 2017 წლის 1 აგვისტოდან 2018 წლის 31 მაისამდე პაკისტანის პრემიერ-მინისტრი იყო. პოლიტიკაში მოსვლამდე ელექტროინჟინერი და ბიზნესმენი იყო. პაკისტანის მუსლიმთა ლიგის წევრი აბასი, 2013 წლიდან 2017 წლამდე, შარიფის მესამე კაბინეტში ნავთობისა და ბუნებრივი რესურსების მინისტრად და 2008 წელს გილანის სამთავრობო კაბინეტში, მოკლე დროით ვაჭრობის მინისტრის პორტფელს იკავებდა.
ბანგლადეშის გეოგრაფია

ბანგლადეში მდებარეობს სამხრეთ აზიაში, მდინარე განგისა და ბრაჰმაპუტრის დელტებს შორის.
ქვეყნის მთლიანი ფართობია 144 000 კმ², აქედან 133.910 კმ² ხმელეთს უჭირავს, ხოლო 10.090 კმ² წყალს.

ბანგლადეში სამხრეთიდან ჩრდილოეთისკენ გადაჭიმულია 820 კმ-ზე, ხოლო დასავლეთიდან აღმოსავლეთისკენ 600 კმ-ზე. სამხრეთით მას ესაზღვრება ინდოეთის ოკეანეში არსებული ბენგალის ყურე; დასავლეთით, ჩრდილოეთით და აღმოსავლეთით ესაზღვრება ინდოეთი, ხოლო სამხრეთ-აღმოსავლეთით მიანმარი.

ქვეყნის რელიეფი უმეტესად წარმოადგენს დაბლობს. მისი კლიმატი კი ტროპიკულია.
სიხარულიძეები

სიხარულიძეები — ქართული გვარი. სიხარულიძეების გვარი შავშეთიდან მოდის. საგვარეულოს ფუძემდებელი ვინმე „სიხარული“ უნდა ყოფილიყო. ამ გვარის მატარებელი პირველი ადამიანი, დემეტრე სიხარულიძე, საუკუნის შუახანების წერილობით წყაროებში ფიქსირდება. მისი სახელი ტბეთის სულთა მატიანეში იხსენიება.

 საუკუნეში ოსმალეთის მიერ შავშეთის დაპყრობის შემდეგ სიხარულიძეები გიორგაძეებთან, ვარშალომიძეებთან და სხვებთან ერთად შავშეთიდან გურიაში გაიქცნენ. გურიის სამთავროს მმართველმა გურიელებმა სიხარულიძეები სოფელ შუბანსა და მის ახლო-მახლო სოფლებში (ერკეთი, ბუკისციხე) დაასახლეს. ისინი ამ მხარის ბატონების, შარაშიძეების ყმებად და აზნაურებად იქცნენ. ცნობილია საუკუნის სახალხო გმირი, ივანე სიხარულიძე (1784-1884), რომელიც შარაშიძეების ფარეშთუხუცესი იყო და ამავე დროს იბრძოდა სახალხო რაზმში, რომელიც გურიის საზღვრებს იცავდა ოსმალეთის იმპერიისგან.
უბა რაგნარსონი

უბა, უბე, ჰუბა იგივე უბა რაგნარსონი (; გ. 878) — საუკუნის ვიკინგი მებრძოლი, დიდი წარმართული ჯარის მთავარსარდალი 877-878 წლებში, სკანდინავიური საგების მიხედვით დანიის ნახევრადმითიური მეფის, რაგნარ ლოდბროკის ვაჟი.

უმეტესად ცნობილია თავის ძმებთან ერთად ნორთუმბრიისა და მერსიის სამეფოების დაპყრობით. უბა ხელმძღვანელობდა ვიკინგებს ანგლოსაქსების, უესექსელებისა და ნორთუმბრიელების წინააღმდეგ გამართულ ბრძოლებში. დანიელი ისტორიკოსების გადმოცემით, უბამ თავის ძმა ივარ უძვლოსთან ერთად სიკვდილით დასაჯა აღმოსავლეთ ინგლისის მეფე, ედმუნდ წამებული. 877 წელს, მისი ძმის ჰალფდანის გარდაცვალების შემდეგ მემკვიდრეობით ერგო წარმართების სამფლობელო ნორთუმბრიაში. ის ასევე სათავეში ჩაუდგა დიდ წარმართულ ჯარს და გააგრძელა თარეში დღევანდელი დიდი ბრიტანეთის ტერიტორიაზე.

იერლ სტივენსონის მტკიცებით, 878 წელს ანგლოსაქსებმა შეუტიეს ვიკინგების მიერ დაკავებულ ტერიტორიებს კუნძულ ირლანდიაზე, სადაც იმყოფებოდა უბა. მათ შორის ბრძოლა გაიმართა, რომლის მსვლელობისას უბა დაიღუპა. მის შემდეგ დიდ წარმართულ ჯარს სათავეში ჩაუდგა გუტრუმი.

პოპულარულ კულტურაში
 -ის ისტორიულ ტელესერიალში „ვიკინგები“ უბას როლს ასრულებს შოტლანდიელ-ავსტრიელი მსახიობი, ჯორდან პატრიკ სმითი.
ხულნა

ხულნა — ქალაქი სამხრეთ-დასავლეთ ბანგლადეშში. ამავე სახელწოდების მქონე ტერიტორიის ადმინისტრაციული ცენტრი. დაკიდან სამხრეთ-დასავლეთით დაშორებულია 335 კმ-ით. განლაგებულია მდინარე რუპშისა და ბჰაირობის ნაპირებზე. ქალაქის მოსახლეობა — 1 400 689 ადამიანი, 2007 წლის შეფასებით.

უნივერსიტეტები
სახელმწიფო უნივერსიტეტები
ხულნას უნივერსიტეტი
ხულნას ტექნოლოგიური და საინჟინრო უნივერსიტეტი
ქემაკაუ

ქემაკაუ — ტრადიციული ფიჯური საწყლოსნო ტრანსპორტის სახეობა. უფრო ფართო, ავსტრანეზიული ტრადიციის თანახმად, ქემაკაუ წააგავს კატამარანებსა და აუთრიგერიან კანოეებს. ქემაკაუ დრუაზე მცირე, ხოლო თაკიაზე დიდი მოდელია.

კოლინ ფილიპის, პოლინეზიური ენების სპეციალისტის აზრით, 2016 წლის დისნეის ანიმაციურ ფილმში — „მოანა“ — მთავარი გმირების სანაოსნო კანოე, სწორედ ფიჯური ქემაკაუა. ფილიპის აზრით, დამდგმელმა მხატვრებმა კანოეს მოდელი კუნძულ ლაუკალაზე, კოროვას დასახლებაში სტუმრობისას დახატეს. სანაოსნო ნავის მოდელის კოროვას თემის თანხმობის გარეშე გამოყენება, შეიძლება მათი წინაპრების ინტელექტუალური საკუთრების უფლების დარღვევად ჩაითვალოს.
ეპიკური ფენტეზი

ეპიკური ფენტეზი — ფენტეზის ქვეჟანრი, რომელსაც ახასიათებს გამოგონილი სამყაროს გარემო ან ეპიკური პერსონაჟები, თემები და სიუჟეტი. ტერმინი „ეპიკური ფენტეზი“ პირველად 1971 წელს ლოიდ ალექსანდრის მიერ იქნა გამოყენებული, ესეში „ეპიკური ფენტეზი და ჰეროიკული რომანტიზმი“ .

ეპიკური ფენტეზის ადრეულ მაგალითად მიიჩნევა უილიამ მორისის ნამუშევრები, მაგალითად „ჭა მსოფლიოს კიდეზე“. ჟანრის სანიმუშო ნაწარმოებია ჯ. რ. რ. ტოლკინის ნამუშევრები - განსაკუთრებით „ბეჭდების მბრძანებელი“.

პერსონაჟები
ეპიკური ფენტეზის ჟანრის ამბების მთავარი პერსონაჟი ერთია და თხრობაც მისი პერსპექტივიდან მიმდინარეობს. სიუჟეტი ხშირად აღწერს მის მემკვიდრეობას ან რამე იდუმალ გარემოებებს. რომანების უმეტესობაში პერსონაჟი ობოლია ან უცნაური და ან ძმა, რომელსაც ჯადოსნური თვისებები გააჩნია. ამბის თხრობის დასაწყისში იგი ახალგაზრდაა, ხოლმე - ბავშვიც. სხვა ნაშრომებში იგი შეიძლება იყოს უკვე ჩამოყალიბებული პიროვნება, უნიკალური ხასიათით და სულით.

თუ პერსონაჟი თხრობის დასაწყისში აღწერილია, როგორც ბავშვი, თხრობასთან ერთად იგი მწიფდება, იძენს გამოცდილებას ბრძოლაში ან ამა თუ იმ სირთულეების გადაწყვეტაში. ამბის სიუჟეტი ხშირად აღწერს გმირის ბრძოლას ბოროტ ძალებთან - რასაც ეწოდება „აღმზრდელობითი რომანი“.

მრავალ ნაწარმოებში არსებობს პერსონაჟი - იდუმალი მასწავლებელი. იგი შეიძლება იყოს ჯადოსანი ან მებრძოლი, რომელიც მთავარ პერსონაჟს აძლევს რჩევებს და ეხმარება.

სხვადასხვა წიგნში მთავარი ბოროტი პერსონაჟია ბნელი მბრძანებელი, რომლის ამოცანას, უფრო ხშირად, წარმოადგენს სამყაროს დაპყრობა და მთავარი პერსონაჟის მოკვლა. ასეთი პერსონაჟი არის ბოროტი ჯადოსანი ან გრძნეული, ხოლმე - ღმერთის ან დემონის მსგავსი. მას შეიძლება ჰყავდეს დიდი არმია და ერთგული მსახურების გუნდი. ხშირად მთავარ ბოროტ პერსონაჟებს ჰყავთ წინამორბედებიც - მათზე უფრო ძლიერები.

ამბის თხრობისას პერსონაჟი ხშირად ეცნობა მეტ დეტალს მისთვის უცნობი ძალების შესახებ, რომლებიც უპირისპირდებიან.

პერსონაჟის თავგადასავლები ხშირად წიგნის რამდენიმე ტომს მოიცავენ.

ძირითადი თემები
„სიკეთის და ბოროტების დაპირისპირება“ ეპიკური ფენტეზის მუდმივი თემაა. ბოროტ პერსონაჟს ეპიკურ ფენტეზიში მნიშვნელოვანი როლი ენიჭება, რისი მაგალითიც არის „ბეჭდების მბრძანებელი“. მეტიც, სიკეთის და ბოროტების დაპირისპირება ეპიკურ ფენტეზის გამოარჩევს ხმლის და მაგიის ჟანრისგან. ეპიკური ფენტეზის მრავალ ნამუშევარში ეს კონფლიქტი ღრმად უკავშირდება მორალურ პრობლემებს. სხვა ნამუშევრებში კონფლიქტი წარმოადგენს ძალაუფლების ჭიდილს – მაგალითად, ჯადოსნები უპასუხისმგებლოდ იქცევიან, განურჩევლად იმისა, კეთილები არიან თუ ბოროტები.

გვიანდელ პერიოდში ეპიკური ფენტეზის ჟანრში სიკეთის და ბოროტების დაპირისპირების თემის გარდა, წამოიწია ისეთი გარემო და სიუჟეტი, რომელმა ნაწარმოები დააახლოვა ისტორიული რომანის, უფრო ნატურალისტური ნაირსახეობის ჟანრებთან. ასეთი ნაწარმოების ავტორები არიან ჯორჯ რეიმონდ რიჩარდ მარტინი, ანჯეი საპკოვსკი და, ნაწილობრივ - სტივენ ერიკსონი.

საგები ან სერიები
როლური თამაშები, როგორიც არის გერი გაიგექსის „“, ტრეისი ჰიკმენის და მარგარეტ უაისის „“ და ედ გრინვუდის „ “, წარმოადგენენ ტიპურ საფუძველს მრავალი ფენტეზის ჟანრის წიგნისთვის, რომელთა შექმნაში არაერთი ავტორი მონაწილეობს.

ვიდეო თამაშები
ეპიკური ფენტეზის ჟანრი გავრცელდა ვიდეო თამაშებშიც. ერთ-ერთი მნიშვნელოვანი სერიაა „ “, ისევე, როგორც გვიანდელი „“ და „ “. წარმატებულია „ბეჭდების მბრძანებლის“ ვიდეო თამაშების სახით ადაპტირებებიც.
ერიკ რიუკერ ედისონი

ერიკ რიუკერ ედისონი — (, დ. 24 ნოემბერი, 1882 — გ. 18 აგვისტო, 1945) — ინგლისელი საზოგადო მოღვაწე და მწერალი. ყველაზე მეტად ცნობილია ეპიკური ფენტეზის ადრეული ნიმუშების შექმნით, „ე.რ. ედისონის“ ფსევდონიმით. მისი აღსანიშნავი ნაწარმოებებია „გველეშაპი ურობოროსი“ (1922) და „ზიმიამვიური ტრილოგია“ (1935-1958).
რანგპური

რანგპური — ბანგლადეშის ერთ-ერთი უდიდესი ქალაქი. მდებარეობს მდინარე გჰაგატის ნაპირებზე, ქვეყნის ჩრდილო-დასავლეთით. ამავე სახელწოდების მქონე დასახლების ადმინისტრაციული ცენტრია. მოსახლეობა — 252 000 ადამიანი. 1869 წელს ქალაქი გახდა მუნიციპალიტეტი.

ქალაქის მთავარ სატრანსპორტო სისტემას წარმოადგენს ველორიკშა და მოტორიკშა. ქალაქს ყოველდღიურად დაახლოებით 50 000 რიკშა ემსახურება. მოსახლეობა ასევე გადაადგილდება ავტობუსებით, მიკროავტობუსებით და მანქანებით.
პრიტი ზინტა

პრიტი ზინტა (, , დ. 31 იანვარი, 1975, შიმლა, ჰიმაჩალ-პრადეში, ინდოეთი) — ინდოელი მსახიობი. ბოლივუდის ერთ-ერთი წამყვანი კინომსახიობი, რომელიც მონაწილეობას იღებს ტელუგურ, პენჯაბურ და ინგლისურ ფილმებშიც.

გარდა სამსახიობო კარიერისა ზინტა არის საზოგადო მოღვაწე და ტელეწამყვანი. მან დააარსა საპროდიუსერო სახლი და ფლობს კრიკეტის გუნდს - .

ბიოგრაფია
პრიტი ზინტა დაიბადა შიმლაში, ინდოეთის არმიის ოფიცრის ოჯახში. მას ჰყავს ორი ძმა, დიპანკარი და მანიში. დიპანკარი კვალდაკვალ მიჰყვა მამას და მსახურობს პუნას ჯარში, მანიში კი ცხოვრობს ლოს ანჯელესში. როცა პრიტი იყო 13 წლის, მამამისი დაიღუპა ავტოკატასროფაში, დედა კი მძიმედ დაშავდა და ორი წელი საწოლს იყო მიჯაჭვული.

მამის საქმიანობის გამო პრიტის ოჯახს ხშირად უწევდა მოგზაურობა და სწორედ ამიტომაც ის სწავლობდა შიმლის სკოლა-ინტერნატში. მისი დასრულების შემდეგ მან ჩააბარა . ' -ში და წარჩინებულად დაამთავრა ინგლისური ლიტერატურის ფაკულტეტი, მერე კი დამატებით აიღო ფსიქოლოგ-კრიმინალისტის კურსები.

1996 წელს მეგობრის დაბადების დღეზე პრიტი შემთხვევით შეხვდა რეკლამების რეჟისორს და დათანხმდა მის შემოთავაზებას გადაეღოთ -ის სარეკლამო რგოლში.

კარიერა
დებიუტი
1997 წელს პრიტი მეგობრის სინჯებზე შეხვდა რეჟისორ შექხარ კაპურს, რომელმა დაარწმუნა, რომ თვითონაც უნდა გაევლო მოსმენები და გამხდარიყო მსახიობი.
მიუხედავად ამისა შექხარმა მოასწრო პრიტისთვის რეკომენდაციის გაწევა და ის მიწვეული იყო მანი რატნამის ფილმში „ერთი ნახვით შეყვარება“ ოცწუთიან როლზე.
Darkside (რადიო-პიესა)

— 2013 წლის ფილოსოფიური კომედიური რადიო-სპექტაკლი, რომლის ავტორია ტომ სტოპარდი, ხოლო პროდიუსერი და რეჟისორი - ჯეიმზ რობინსონი. სპექტაკლი ეფუძნება ინგლისური პროგრესული როკ-ჯგუფ პინკ ფლოიდის 1973 წლის ალბომის თემებს.

სპექტაკლი 2-ის ეთერში გავიდა 2013 წლის 26 აგვისტოს. მასში ალბომის მუსიკის გამოყენება ნებადართული იყო პინკ ფლოიდის წევრთა და მენეჯმენტის მიერ.

სიუჟეტი აბსტრაქტულია და ასახავს ფილოსოფიის ფაკულტეტის სტუდენტ ემილის ცხოვრებას, სხვადასხვა გონევრივ ექსპერიმენტს, რომელიც რეალურ ცხოვრებაშია გადმოტანილი.

რადიოპრემიერის პარალელურად -ის საიტზე შესაძლებელი იყო ვიდეოთანხლების ხილვაც, რომელიც სტუდია -მა მოამზადა. ანიმატორებმა გრაფიკა შექმნეს სტორმ თორგერსონის შემოქმედების შთაგონებით.

როლებში
ამაკა ოკაფორი - ემილი მაკკოი
აივენ რეონი - ბიჭუნა
ბილ ნაი - დოქტორ ანტრობუსი / კუდიანების მპოვნელი
რუფუს სეველი - მისტერ ბეგოტი / მორალისტი
ადრიან სკარბოროუ - მსუქანი კაცი
პიტერ მერინკერი - ბრძენი
რობერტ ბლითი - ბანკირი
ბენ კროუ - პოლიტიკოსი
ფილიპა სტენტონი - ემილის დედა

გამოცემა
სპეციალური ორდისკიანი გამოცემა ამ სპექტაკლის ჩანაწერით გამოვიდა 2013 წლის 25 ნოემბერს. მას ახლავს სპეციალური წიგნი, 56 გვერდიანი სცენარი (დიალოგებით) და სიმღერების ტექსტები. დამატებით დისკზე შეტანილია თარგმანები გერმანულ, ფრანგულ, ესპანური, იტალიურ, ჰოლანდიურ, პორტუგალიურ, იაპონურ, რუსულ და ჩრდილოეთ ჩინურ ენებზე.
გრიგოლ ზარდალიშვილი

გრიგოლ ზარდალიშვილი (დ. 1 აგვისტო, 1914, ქუთაისი, — გ. 28 ოქტომბერი, 1979, თბილისი) — ქართველი ეკონომ-გეოგრაფი. გეოგრაფიულ მეცნიერებათა დოქტორი (1964), პროფესორი (1967), საქართველოს მეცნიერებათა დამსახურებული მოღვაწე (1979). 1941 წელს დაამთავრა თბილისის სახელმწიფო უნივერსიტეტის გეოგრაფია-გეოლოგიის ფაკულტეტი. 1945 წლიდან იყო თბილისის სახელმწიფო უნივერსიტეტის ეკონომიკური გეოგრაფიის კათედრის თანამშრომელი. 1960 წლიდან მუშაობა დაიწყო თბილისის ალექსანდრე პუშკინის სახელობის სახელმწიფო პედაგოგიურ ინსტიტუტში; 1964 წლიდან გარდაცვალებამდე იყო ამავე ინსტიტუტის გეოგრაფიის კათედრის გამგე, 1966-69 წლებში ქსე-ის დედამიწის შემსწავლელ მეცნიერებათა რედაქციის უფროსი სამეცნიერო რედაქტორი. საქართველოს გეოგრაფიული საზოგადოების სამეცნიერო საბჭოსა და პრეზიდიუმის წევრი. წლების განმავლობაში რედაქტორობდა ჟურნალ „სკოლა და ცხოვრების“ მეთოდიკურ დამატებას — „ისტორია, საზოგადოებათმცოდნეობა, გეოგრაფია სკოლაში“. გრიგოლ ზარდალიშვილის ძირითადი შრომები შეეხება საქართველოს ეკონომიკური დარაიონების პრობლემებს, გეოგრაფიული კვლევის ისტორიულ საკითხებს, საინტერესო ცნობები შეაგროვა ქართველი მოგზაურის რაფიელ დანიბეგაშვილის მოგზაურობის შესახებ. შრომებში მოცემულია საზღვარგარეთის ქვეყნებისა და საქართველოს დასახლებული პუნქტების, მათ შორის თბილისის და მისი მიდამოების სახელწოდებათა ახსნა.

თხზულებები
გეოგრაფიულ სახელწოდებათა ახსნა-განმარტება, თბ., 1965 (თანაავტ.);
გამოჩენილი ქართველი გეოგრაფები და მოგზაურები, თბ., 1966;
ოცდაშვიდი წელი აზიის ქვეყნებში, თბ., 1971;
თბილისისა და მისი მიდამოების ტოპონიმიკა, თბ., 1977;
 , ., 1983.
რობი უაიკოფი

რობი უაიკოფი  — ამერიკელი ვოკალისტი. წარსულში გამოდიოდა და იწერდა ვოკალს მრავალი შემსრულებლისთვის - მათ შორის არიან სელინ დიონი, დაიანა როსი, ნატალი კოული, შინა ისტონი, კით ემერსონი.

დროდადრო ახმოვანებდა კინოპროექტებს („შრეკი“) და ტელესერიალებს.

2010 წლიდან მონაწილეობდა როჯერ უოტერსის ტურნეში , წამყვანი ვოკალისტის სახით (ასრულებდა დევიდ გილმორის სტროფებს). აგრეთვე მონაწილეობდა 2016 წლის კონცერტების სერიაში.
კრის დენისი

კრის დენისი (, 1938—2013) — ინგლისური პროგრესული როკ-ჯგუფ პინკ ფლოიდის ერთ-ერთი ადრეული შემადგენლობის, -ის ვოკალისტი. კოლექტივს იგი 1964 წელს შეუერთდა, მაგრამ ერთი წლის შემდეგ, როგორც სამეფო საჰაერო ძალების წევრი, გაგზავნეს ბაჰრეინში. ამის შემდეგ ჯგუფის წამყვან ძალად იქცა სიდ ბარეტი.

კრისს ჰყავდა მეუღლე პამელა. იგი ცხოვრობდა ლანგეფნიში (ენგლსი, ჩრდილოეთი უელსი). ჯგუფიდან წასვლის შესახებ იყო ამბობდა - „არ ვნანობ. მე ვმონაწილეობდი მსოფლიოს უდიდესი როკ-ჯგუფის ჩამოყალიბებაში, ამან საშუალება მომცა, ჯიმი ჰენდრიქსის მსგავს მუსიკოსებს შევხვედროდი - ესეც საკმარისია“.

კრისი იხსენებდა, რომ სურეიში კონცერტამდე სიდი გამოჩნდა და ჯგუფს შესთავაზა ახალი სახელი, „ “. ბაჰრეინიდან დაბრუნების შემდეგ მას უკვე დახვდა , რომელიც ჯგუფმა ახალი სახელით გამოსცა. იგი იხსენებდა, რომ ამ ალბომის ხელში აღებისას მხოლოდ სიამაყეს გრძნობდა, იმის გამო, რომ მათ ეს მოახერხეს. კრისი აღიარებდა, რომ ამ ტიპის მუსიკა არ მოსწონდა, ამიტომ არ იყო დარწმუნებული, რომ მსგავს წარმატებას მასთან ერთად მიაღწევდნენ. გარდა ამისა, დენისი თავის ინტერვიუში ამტკიცებდა, რომ სინამდვილეში მასსა და როჯერ უოტერსს შორის უთანხმოებები არსებობდა. როჯერი, მისი თქმით, მადი უოტერსის მსგავს მუსიკას უსმენდა, ხოლო დენისი - ჩაკ ბერის ან საერთოდ, ენერგიულ კომპოზიციებს. თუმცა, იგი ნანობდა, რომ იმ პერიოდში ჯგუფის წევრებს ფოტოსურათებს დიდი რაოდენობით არ უღებდა.

1973 წლიდან დენისს კემბრიჯში საკუთარი სტუდია ჰქონდა. იგი მუშაობდა დეივ ბერის, ტონი ლეონარდის და -ის წევრთა ჩანაწერებზე. ჰქონდა 20 გიტარისგან შემდგარი კრებული - აქედან სამი უკანასკნელ წლებში აუქციონზე გაიტანა.

ცხოვრების ბოლომდე მას ჰქონდა კონტაქტი ნიკ მეისონთან, რომელსაც წელიწადში რამდენიმეჯერ ესაუბრებოდა და როჯერ უოტერსთან, რომელსაც წელიწადში ერთხელ უკავშირდებოდა.

გარდაიცვალა 2013 წელს.
ადურ ნარსე

ადურ ნარსე (; გ. 309) — სასანიდური ირანის მე-9 შაჰინშაჰი 309 წელს, ჰორმიზდ -ის უფროსი ვაჟი.

მისი მეფობის შესახებ თითქმის არაფერია ცნობილი. არსებობს ისტორიკოსთა 2 ვერსია მასთან დაკავშირებით. ერთი ვარაუდით, ჰორმიზდ -ის მკვლელობის შემდეგ სპარსელმა დიდებულებმა ძალაუფლების ხელში ჩაგდების მიზნით ტახტზე ახლადასული ადურ ნარსე შეიპყრეს თავის ძმებთან ერთად და სიკვდილით დასაჯეს. მეორე ვარაუდით კი ის ოთხთვიანი მმართველობის შემდეგ დაამხეს და სიცოცლხეს გამოასალმეს მანიქეიზმის მიმდევრებმა.

ადურ ნარსეს სიკვდილის შემდეგ ირანი არეულობამ მოიცვა. მისი სიკვდილიდან რამდენიმე თვეში სასანიანთა ერთგულმა მსახურებმა ტახტზე აიყვანეს ახალშობილი, შაპურ , რომლის მმართველობის პერიოდს ეწოდა სასანიანების პირველი „ოქროს ხანა“.
ბურჭულაძე

საკუთარი სახელი ბურჭულაძე შეიძლება აღნიშნავდეს ერთ-ერთ შემდეგ პიროვნებას:

გენადი ბურჭულაძე — ქართველი ფილოლოგი, ენათმეცნიერი
გიორგი ბურჭულაძე — ქართველი მათემატიკოსი, პედაგოგი
ერმილე ბურჭულაძე — ქართველი ისტორიკოსი
ზაზა ბურჭულაძე — ქართველი მწერალი, სცენარისტი, მთარგმნელი
თენგიზ ბურჭულაძე — ქართველი მათემატიკოსი
ნემო ბურჭულაძე — ქართველი ინჟინერი, პედაგოგი, პოლიტიკოსი
პაატა ბურჭულაძე — ქართველი საოპერო მომღერალი (ბანი), პოლიტიკოსი
ჯუანშერ ბურჭულაძე — ქართველი ფინანსისტი, სახელმწიფო თანამდებობის პირი
ალტუ-ალეგრი (რორაიმა)

ალტუ-ალეგრი — მუნიციპალიტეტი ბრაზილიაში, რორაიმის შტატში; მდებარეობს ზღვის დონიდან 72 მეტრზე. მიეკუთვნება რორაიმის შტატის ჩრდილოეთ მეზორეგიონს. შედის ეკონომიკურ-სტატისტიკურ მიკრორეგიონ ბოა-ვისტას შემადგენლობაში.

2010 წლის მონაცემებით, მოსახლეობა 16 448 ადამიანს შეადგენდა, მოსახლეობის სიმჭიდროვე 0,64 კმ²-ზე. ფართობი 25 567 014 კმ²-ია.
ამაჟარი

ამაჟარი — მუნიციპალიტეტი ბრაზილიაში, რორაიმის შტატში; მდებარეობს ზღვის დონიდან 100 მეტრზე. მიეკუთვნება რორაიმის შტატის ჩრდილოეთ მეზორეგიონს. შედის ეკონომიკურ-სტატისტიკურ მიკრორეგიონ ბოა-ვისტას შემადგენლობაში.

2010 წლის მონაცემებით, მოსახლეობა 9 327 ადამიანს შეადგენდა, მოსახლეობის სიმჭიდროვე 0,33 კმ²-ზე. ფართობი 28 472 327 კმ²-ია.
პაკარაიმა

პაკარაიმა — მუნიციპალიტეტი ბრაზილიაში, რორაიმის შტატში; მდებარეობს ზღვის დონიდან 920 მეტრზე. მიეკუთვნება რორაიმის შტატის ჩრდილოეთ მეზორეგიონს. შედის ეკონომიკურ-სტატისტიკურ მიკრორეგიონ ბოა-ვისტას შემადგენლობაში.

2010 წლის მონაცემებით, მოსახლეობა 10 433 ადამიანს შეადგენდა, მოსახლეობის სიმჭიდროვე 1,3 კმ²-ზე. ფართობი 8 028 483 კმ²-ია.
ბონფინი (რორაიმა)

ბონფინი — მუნიციპალიტეტი ბრაზილიაში, რორაიმის შტატში; მდებარეობს ზღვის დონიდან 92 მეტრზე. მიეკუთვნება რორაიმის შტატის ჩრდილოეთ მეზორეგიონს. შედის ეკონომიკურ-სტატისტიკურ მიკრორეგიონ ნორდესტი-დი-რორაიმის შემადგენლობაში.

2010 წლის მონაცემებით, მოსახლეობა 10 943 ადამიანს შეადგენდა, მოსახლეობის სიმჭიდროვე 1,35 კმ²-ზე. ფართობი 8 095 421 კმ²-ია.
კანტა

კანტა — მუნიციპალიტეტი ბრაზილიაში, რორაიმის შტატში; მდებარეობს ზღვის დონიდან 100 მეტრზე. მიეკუთვნება რორაიმის შტატის ჩრდილოეთ მეზორეგიონს. შედის ეკონომიკურ-სტატისტიკურ მიკრორეგიონ ნორდესტი-დი-რორაიმის შემადგენლობაში.

2010 წლის მონაცემებით, მოსახლეობა 13 902 ადამიანს შეადგენდა, მოსახლეობის სიმჭიდროვე 1,81 კმ²-ზე. ფართობი 7 664 831 კმ²-ია.
ნორმანდია (რორაიმა)

ნორმანდია — მუნიციპალიტეტი ბრაზილიაში, რორაიმის შტატში; მდებარეობს ზღვის დონიდან 100 მეტრზე. მიეკუთვნება რორაიმის შტატის ჩრდილოეთ მეზორეგიონს. შედის ეკონომიკურ-სტატისტიკურ მიკრორეგიონ ნორდესტი-დი-რორაიმის შემადგენლობაში.

2010 წლის მონაცემებით, მოსახლეობა 8 940 ადამიანს შეადგენდა, მოსახლეობის სიმჭიდროვე 1,28 კმ²-ზე. ფართობი 6 966 811 კმ²-ია.
უირამუტანი

უირამუტანი — მუნიციპალიტეტი ბრაზილიაში, რორაიმის შტატში; მდებარეობს ზღვის დონიდან 804 მეტრზე. მიეკუთვნება რორაიმის შტატის ჩრდილოეთ მეზორეგიონს. შედის ეკონომიკურ-სტატისტიკურ მიკრორეგიონ ნორდესტი-დი-რორაიმის შემადგენლობაში.

2010 წლის მონაცემებით, მოსახლეობა 8 375 ადამიანს შეადგენდა, მოსახლეობის სიმჭიდროვე 1,04 კმ²-ზე. ფართობი 8 065 564 კმ²-ია.
მასაჩუსეტსის გუბერნატორი

მასაჩუსეტსის გუბერნატორი — მასაჩუსეტსის აღმასრულებელი ხელისუფლების მეთაური და შტატის შეიარაღებული ძალების მთავარსარდალი. ამჟამად, გუბერნატორების თანამდებობას იკავებს ჩარლი ბეიკერი. მასაჩუსეტსის გუბერნატორს ირჩევენ 4 წლით. სხვა გუბერნატორებისგან განსხვავებით, მასაჩუსეტსის პირველ პირს არ გააჩნია ოფიციალური რეზიდენცია. მასაჩუსეტსის გუბერნატორებს უფლება აქვს შტატის გენერალური საბჭოს მიერ მიღებულ კანონპროექტებს ხელი მოაწეროს და ვეტო დაადოს. გუბერნატორთან ერთად ირჩევენ ლეიტენანტ-გუბერნატორს .
ჯიშკარიანი

საკუთარი სახელი ჯიშკარიანი შეიძლება აღნიშნავდეს ერთ-ერთ შემდეგ პიროვნებას:

ვეფხია ჯიშკარიანი — ქართველი სამხედრო პირი
თენგიზ ჯიშკარიანი — ქართველი პედაგოგი, ინჟინერ-თბოენერგეტიკოსი
ილია ჯიშკარიანი — ქართველი პედაგოგი, მათემატიკოსი
მიხეილ ჯიშკარიანი — ქართველი ფეხბურთელი
მიხეილ ჯიშკარიანი — ქართველი ფეხბურთელი
ნიკოლოზ ჯიშკარიანი — ქართველი ფეხბურთელი
ნოშრევან ჯიშკარიანი — ქართველი ფილოლოგი, პოეტი
ოთარ ჯიშკარიანი — ქართველი მხატვარი
ჯუმბერ ჯიშკარიანი — ქართველი გეოგრაფი, ჟურნალისტი
ბალაში

ბალაში ( გ. 490-იანები) — სასანიდური ირანის მე-19 შაჰინშაჰი 484—488 წლებში, იეზდიგერდ -ის ვაჟი, პეროზ -ის უმცროსი ძმა.

ბალაშის მეფობამ მხოლოდ 4 წლამდე გასტანა. ამ ხნის განმავლობაში სპარსელების კავკასიაში ბატონობას საფრთხე შეუქმნა მოძლიერებულმა იბერიის მეფემ, ვახტანგ გორგასალმა. ბალაში შეეცადა ქართველებთან და სომხებთან ურთიერთობის დალაგებას. მან სომხეთის მარზპანად დანიშნა ვაჰან მამიკონიანი და მას სომხების გამაზდეანების პირობით სრული თავისუფლება მიანიჭა.

485 წელს ბალაშის წინააღმდეგ აჯანყება მოაწყო პეროზ -ის ვაჟმა, ზარირმა. ბალაშ-შაჰმა მრავალრიცხოვანი არმია დაძრა ქტესიფონიდან და სომხების დახმარებით შეძლო აჯანყებული ძმისშვილის დატყვევება და სიკვდილით დასჯა.

იმპერიის სტაგნაციისა და ეკონომიკური კრიზისის გამო, 488 წელს ბალაში ტახტიდან ჩამოაგდო მისმა მეორე ძმისშვილმა, კავად -მა, ეფთალიტები-სა და სპარსი დიდებულების დახმარებით.